recursal/SuperWikiNEXT-32B huggingface dataset:
Nyklekt starrlibelle (*Aeshna juncea*)  
Nymfen har forlatt vannet, klatret opp på en vannplante. Den er nå forvandlet til et tomt hudskjellet (exuvie) og en nyklekt (imago) øyenstikker
**Nymfe** (av det greske ordet for «brud») er en larve, ungdomsformen, hos insekter med *ufullstendig forvandling* (hemimetabole insekter). En vannlevende nymfe, så som hos døgnfluer, øyenstikkere og steinfluer, kalles også **najade**, etter den greske mytologiens vannymfer.

I engelsktalende land er **«nymfe»** («nymph») betegnelsen for alle larvestadier hos insekter med ufullstendig forvandling (Hemimetabole insekter). I mange europeiske land betegnes oftest bare det siste larvestadium som nymfe. En nymfe ligner til dels mye på det fullt utviklede og voksne insektet, bl.a. med tydelige vingeanlegg, og gjennomgår ikke noe puppestadium før det voksne stadiet. «Nymfe» brukes også i zoologien som artsnavn på enkelte voksne insekter, som vannymfene (Odonata). 

Ordet **«larve»** brukes vanligvis om larvene til insekter med *fullstendig forvandling* (holometabole insekter). Disse avviker tydelig fra det voksne individet, i utseende og ofte levevis. Eksempler er flere arter insekter som har larvestadiet i vann mens de som voksne lever på landjorden og flyvende i luften (vårfluer, mudderfluer, øyenstikkere, noen blomsterfluer, mygg og andre). En sommerfugllarve er et annet godt eksempel.

Utvikling og forvandling hos insekter
-------------------------------------

Hos insektene er det store ulikheter i utviklingen fra egg til voksen (imago). Det skilles mellom tre ulike «forvandlinger» (metamorfose):

* **Ametabole insekter** – gjennomgår *ingen* forvandling.   
Larvene skiller seg ikke fra det fullvoksne insektet, utenom ved størrelsen.
* **Hemimetabole insekter** – gjennomgår en *ufullstendig* forvandling.   
Det skjer en gradvis utvikling fra egg til voksen. Larvene, eller nymfene (som de helst kalles), blir mer og mer lik de voksne.
* **Holometabole insekter** – gjennomgår en *fullstendig* forvandling.   
Mellom larve- og voksenstadiet er det et puppestadium, der gjennomgripende forandringer av kroppsbygningen skjer. Larver og voksne er ofte svært ulik hverandre.

Nymfe og fiske
--------------

Ordet nymfe brukes også om fiskekroken under fluefiske. Fluefiskekroken bindes som imitasjoner av voksne insekter (imago) som flyr over vann og elver. Særlig av døgnfluer, men også vannymfer, steinfluer, mygg og andre. 

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Britannica **·** LCCN
 |
**De første nonneklostrene i Norden** ble etablert fra første del av 1100-tallet.

Klostrene var en del av kirkens organisasjon og det eneste området i samfunnet hvor kvinner kunne vie sitt liv til religionen, *Vita religiosa*. Nonner og munker til klostrene kom fra utlandet den første tiden, fra England særlig til Norge og til Danmark, men også fra sør.

Frem til 1250 var klostre av benediktinerordenen, augustinerordenen, cistercienserordenen og premonstratenserordenen etablerte i Norden. Av nonneklostre var de aller fleste tilknyttet benediktinerne, bortsett fra i svenske områder hvor cistercienserordenen dominerte. Noen benediktinerklostre gikk i løpet av 1100- og 1200-tallet over til cistercienserregelen. På 1200-tallet kom tiggermunkene til Norden.

Lund erkebispedømme
-------------------

I Lund erkebispedømme, datidens danske område, som også omfattet Skåne, Halland og Blekinge, var benediktinernonneklostrene St. Peder og Maria i Lund og St. Nikolaj og Maria på Bosø og i Ålborg Vor Frue kloster anlagt før 1150. Dette erkebispedømmet hadde de fleste kvinneklostre i Norden.

Nidaros erkebispedømme
----------------------

I Nidaros erkebispedømme som omfattet Norge, Island, Grønland og Vesterhavsøyene, ble benediktinerklostre for kvinner opprettet med Gimsøy nonnekloster, Bakka nonnekloster, Nonneseter i Bjørgvin og Nonneseter i Oslo.

På Island kom det første kvinnekloster i 1196 på Kirkjubø, og på Grønland er funnet ruinene av et stort nonnekloster for benediktinernonner.

Uppsala erkebispedømme
----------------------

I Uppsala erkebispedømme var Vreta det tidligst etablerte svenske nonnekloster, mens de andre, Askeby, Solberga på Gotland, Gudhem, Vårfruberga, Riseberga, Byarum og Sko ble etablert i tidsrommet 1160–1250. Disse regnes alle som tilhørende cistercienserordenen.

Uppsala kirkeprovins skiller seg ut ved et tilnærmet likt antall kvinneklostre og mannsklostre

Se også
-------

* Cistercienserordenen
* Augustinerordenen
* Premonstratenserordenen

Litteratur
----------

* Daugaard, J.B. *Om de danske Klostre i Middelalderen – Et Prisskrift,* Kjøbenhavn Trykt og  forlagt af Andreas Seidelin, Hofs- og Universitetsbogtrykker, 1830
* Gjerløw, Lilly, «Cistercienserordenen», *Kulturhistorisk leksikon for nordisk middelalder,* Red. Finn Hødnebø, Gyldendal, Oslo 1967
* Gunnes, Erik, *Ordener og klostre i norsk samfunnsliv*, Collegium medievale, 1995/2
* Helgason, Jón, *Islands kirke fra dens Grundlæggelse til Reformationen,* København: G. E. C. Gads forlag. 1925
* Jón Vidar Sigurdsson: *Den vennlige vikingen*, forlaget Pax, Oslo 2010,
* Lange, Christian C.A. *De norske Klostres Historie i Middelalderen,* 1847 og 1856
* Ortved, Erik, *Cistercieordenen og dens klostre i Norden I og II,* København 1933
* Smith, Gina Gertrud, «De danske nonneklostre inntil ca. 1250» i *Kirkehistoriske samlinger* *1973,* G.E.C. Gads forlag, København

Referanser
----------

1. ↑  Sigurdson, Jon Vidar (2010). *Den vennlige vikingen*. Oslo: Pax. ISBN ISBN 978-82-530-3359-4 Sjekk `|isbn=`-verdien: invalid character (hjelp).
**Eyvind Brynildsen** (født 14. januar 1988 i Fredrikstad) er en norsk rallyfører. Han har kjørt rally-VM siden siden 2007. Brynildsen har med seg Cato Menkerud som kartleser.
I 2009 tok Brynildsen sin første VM-seier med franske Denis Giraudet i kartleser-stolen i Rally GB (Wales).

Han har kjørt en rekke bilmerker som Volvo, Mitsubishi, Fiat og Škoda. Škoda Fabia S2000 er bilen han kjører VM med i 2010. Det er en 2-liter sugemotor, 4-hjulstrekk, 4 sylindret 16 ventiler med aluminiumblokk og topp.
6 trinns sekvensiell x-trac.

Han er sønn av tidligere norgesmester i rally Per Erik Brynildsen. 
I tillegg til å kjøre rally jobber Brynildsen som driftsleder i familiebedriften Asfalt Remix AS.

Referanser
----------

1. 1 2   www.eyvindbrynildsen.no, besøkt 14. februar 2014[Hentet fra Wikidata]

Eksterne lenker
---------------

* (no) Offisielt nettsted Rediger på Wikidata

* (en) Eyvind Brynildsen – kategori av bilder, video eller lyd på Commons Rediger på Wikidata
* (en) Eyvind Brynildsen på Internet Movie Database Rediger på Wikidata
* (en) Eyvind Brynildsen – Rallye-info.com Rediger på Wikidata

* (en) Eyvind Brynildsen – eWRC-results.com Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Winsnes** er en norsk slekt med en rekke medlemmer som har vært bl.a. geistlige, militære og skuespillere. 

Stamfaren Amund Jonsen (1644–1703) eide gården Vinsnes i Fet. Han var bl.a. far til sorenskriver i Søndre Gudbrandsdalen Mogens Amundsen Winsnes (1682– 1761), som var far til sogneprest i Stange i Hedmark Paul Mogensen Winsnes (1724–1792). Sistnevnte var far til byfogd i Drammen Joachim Frederik Winsnes (1764–1815) og kjøpmann i Drammen Johan Frederik Winsnes (1768–1838).

Byfogd Joachim Frederik Winsnes var far til sogneprest i Vestre Slidre Gabriel Hofgaard Winsnes (1806–1880), som var farfar til idéhistorikeren Andreas Hofgaard Winsnes.

Kjøpmann Johan Frederik Winsnes var far til stiftsprost, sogneprest i Vang og stortingsmann Paul Winsnes (1794–1889), og til sogneprest i Lardal Andreas Hofgaard Winsnes (1801–1845).

Paul Winsnes var gift med kokebokforfatteren Hanna Winsnes (1789–1872), født Strøm. De fikk mange barn: 

1. Anna Katharina Cappelen Vinsnes (1818–1894), gift Gjesdahl,
2. Barbara Winsnes (1819–1907), gift med Jens Ring (1815–1874), og farmor til forfatterinnen Barbra Ring (1870–1955), hvis datter var teaterinstruktør Gerda Ring (1891–1999),
3. Karen Plahte Winsnes (1820–1905), gift Skaarup,
4. Jens Henrik Winsnes (1823–1884),
5. Johan Fredrik Winsnes (1824–1856),
6. Maren Pauline Winsnes (1825–1910),
7. Svend Borchmann Hersleb Vinsnes (1827–1898), som var far til forfatteren Johan Frederik Vinsnes (1866-1932)

Sogneprest Andreas Hofgaard Winsnes var far til skipsreder og -megler Christian Moltzau Winsnes.

Andre kjente medlemmer er

* Fredrik Winsnes (f. 1975) er en norsk fotballspiller.

Litteratur
----------

* Katrine Schjøtt Revers, *Slegten Winsnes med en del sidelinjer*, 1931
* *Aschehoug og Gyldendals store norske leksikon*. Oslo: Kunnskapsforlaget. 1998. s. 508.
**Nylatin**, *Neolatin* ofte kalt *legelatin*, betegner den utviklingen det døde språket latin har gjennomgått siden det sluttet å være et folkespråk en gang i middelalderen.

Språket delte seg i to grener. Det ene er nå moderne italiensk, det andre og arkaiske latin ble kirkens og prestenes språk. Dette var logisk fordi alle kirkens grunnskrifter etterhvert var oversatt til latin, samtidig med at den katolske tro ble utbredt til stadig flere språkgrupper. Den indre kommunikasjonen ble avhengig av et felles språk, som da ble latin. 

Etterhvert ble latin de lærdes språk også utover religionens grenser. Nye vitenskapsgrener kom til og hadde behov for ny terminologi. Mellom år 1600 og 1900 ble det avfattet et betydelig antall større vitenskapelige verker på latin. I disse finnes et antall ord og begreper som ikke fantes i språket eller folks begrepsverden før den tid. 

Vitenskapelig latin med noe tilsetning av gresk ble, og er trolig fortsatt, et språk i utvikling.

| * v
* d
* r
Latinsk språkhistorie |
| --- |
| 

|  |  |  |  |  |  |
| --- | --- | --- | --- | --- | --- |
| *—75 f. Kr.*    | *75 f. Kr. – 1. årh.*    | *2. årh. – 8. årh.*    | *9. årh. – 15. årh.*    | *15. årh. – 17. årh.*    | *17. årh. – nåtiden* |
| Gammellatin    | Klassisk latin    | Senlatin    | Middelalderlatin    | Renessanselatin    | Nylatin |

 |

|  |  |
| --- | --- |
| Oppslagsverk/autoritetsdata | Store norske leksikon
 |
**Karelius August Arntzen** (født 10. november 1802 i København, død 25. mai 1875 i Christiania) var en norsk embetsmann. Han var stiftamtmann i Trondheim fra 1840 til 1857 og i Christiania fra 1857 til 1874.

Arntzen var sønn av Andreas Arntzen og bror av juristen Carl Arntzen. Han ble student ved Universitetet i København i 1820 og kom til Norge i 1821. Her studerte han medisin, men måtte oppgi studiet på grunn av dårlig hørsel. I 1824 ble han ansatt som kopist i Justisdepartementet, hvor han i 1826 ble fullmektig. I 1827 tok han juridisk embetseksamen. I 1831 ble han byråsjef og i 1833 ekspedisjonssekretær.

I 1840 ble Arntzen stiftamtmann i Trondheim og amtmann i Søndre Trondhjems amt. I 1857 ble han stiftamtmann i Christiania. Han tok avskjed fra dette embetet i 1874.

Arntzen ble oppnevnt som medlem av interimsregjeringen i 1861.

Referanser
----------

1. ↑   www.strindahistorielag.no[Hentet fra Wikidata]

Litteratur
----------

* *Norsk Forfatter-Lexikon 1814–1880*

Eksterne lenker
---------------

* (no) Karelius August Arntzen hos Norsk senter for forskningsdata politikerarkiv (nedlagt) Rediger på Wikidata

  


|  |  |
| --- | --- |
| Oppslagsverk/autoritetsdata | Wikistrinda **·** Historisk befolkningsregister **·** BIBSYS **·** Geni **·** VIAF **·** ISNI
 |
Nylon forstørret 40 ganger.
**Nylon** er en gruppe syntetiske tekstilfibre av polyamider, det vil si fibrer framstilt av olje. Nylon er et billig, lett, glatt og sterkt materiale som tåler fukt og er lett å farge. Det brukes i klær, tau, vesker, børster, gitarstrenger, fiskesnører og andre gjenstander. Det finnes også hydrokarboner i nylon.

Historie
--------

Nylon ble første gang framstilt 28. februar 1935. Ut fra vekt var det seks ganger sterkere enn stål og i 1939 begynte det amerikanske firmaet DuPont industriell produksjon av stoffet og lanserte damestrømper under varenavnet «nylon». Men alt i 1942 ble stoffet uoppnåelig for vanlige forbrukere, siden nylon under andre verdenskrig ble tatt i bruk som erstatning for silke i fallskjermer. Av og til omtales nylon som «kunstsilke», et utrykk som ellers brukes om viskose.

Etymologi
---------

Ordet «nylon» var et varemerke på lik linje med det tyske «perlon», men ble etter hvert et generisk begrep for alle kunstfibre. DuPont bruker også betegnelsen om sitt eget polymermateriale til støping av plastgjenstander. På engelsk er *nylons* synonymt med damestrømper. Én teori om opphavet til navnet «nylon» er at det står for «New York – London».

Stoffet var utviklet av Wallace H. Carothers, en ansatt i firmaet DuPont. Trådene fremkom når smeltet plaststoff ble presset gjennom ørsmå hull i en metallskive. For første gang var klesindustrien helt uavhengig av landbruket. Et navneforslag for det nye stoffet var *No-Run* (= rakner ikke). Siden det var skapt av luft, vann og kull nesten som ved trolldom, var et annet navneforslag Duproh (*Dupont Pulls Rabbit Out of Hat*).

Fremstilling
------------

Fremstillingen av nylonfibre bygger på at en tohodet amin og en tohodet karboksylsyre treffer på hverandre i grensesjiktet mellom to væskefaser. Aminosyre- og karboksylsyregruppene bindes til hverandre direkte, hvilket leder til polymerkjedene.

Man fremstiller nylon ved å presse flytende eller oppløst plast gjennom dyser, og deretter avkjøle det. 
Typisk reaksjonsformel:

{\displaystyle ...-R-CO-OH+H\_{2}N-R'-NH\_{2}+HO-CO-R-...\rightarrow }
{\displaystyle \rightarrow 2H\_{2}O+...-R-CO-NH-R'-NH-CO-R-...}

Se også
-------

* strømpe
* Buntebånd
* Bevernylon
* Perlon

Referanser
----------

1. ↑  Adrian Lee: «Wallace Carothers: Tragedy of the father of Nylon», *Express* 20. februar 2015
2. ↑  Klepp, Ingun Grimstad: «kunstsilke» i *Store norske leksikon* på snl.no. Hentet 1. april 2022 fra
3. ↑  *Nylons*
4. ↑   Eirik Newth: «Klamme skjorter», *Verdens Gang* 25. februar 2003
5. ↑  Erling Bjøl: *Fra urtid til nutid* (s. 168), Lademanns forlag, København 1988, ISBN 87-15-05306-7

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** Encyclopædia Universalis **·** LCCN **·** BNF **·** BNF (data) **·** NDL
 |
***Winter Sonata*** (hangul koreansk: 겨울연가; romanisert koreansk: *Gyeouryeon-ga*) er en sørkoreansk TV-serie produsert og sendt av KBS2 i 2002.

Handling
--------

Historien begynner når Joon-sang (spilt av Bae Yong-joon) sønn av en eminent musiker, må flytte til Chuncheon - en landlig by i Sør-Korea. Som en usedvanlig talentfull student blir Joon-sang straks ønsket velkommen både av sine med-studenter så vel som av lærerne. Men han forblir en stille, innadvendt tenåring. Fordi han tror at hans biologiske far er død, og på grunn av alvorlige uenigheter med moren, tror Joon-sang at ingen virkelig kan elske ham.

Joon-sang blir etter hvert venn med klasse-kamerat Yoo-jin (spilt av Choi Ji-woo) og en dag overbeviser Joon-sang ham om å stikke av fra skolen sammen. Joon-sang blir snart forelsket i Yoo-jin, som også åpner hennes uskyldige hjerte for ham. Men en dag blir Joon-sang hardt skadet i en bilulykke, og på grunn av hjerneskade utvikler han hukommelsestap. Dette gjør at han ikke klarer å huske noe som helst fra før ulykken.

Joon-sangs mor, som lengter etter Joon-sangs kjærlighet og respekt, sørger for at Joon-sang blir hjernevasket gjennom hypnose - i håp om å slette Joon-sangs minner fra hans smertefulle barndom. Joon-sangs mor bestemmer seg deretter for å flytte til USA sammen med Joon-sang, hvor han kan begynne et nytt liv under identiteten Lee Min-hyung. De tidligere vennene hans, og lærerne hans, blir fortalt at Joon-sang viss nok er død. 10 år senere arbeider Min-hyung som en pris-vinnende arkitekt i USA.

Joon-sang husker ingenting fra det tidligere livet sitt i Sør-Korea. Han vender tilbake til Korea og Yoo-jin legger merke til ham på gaten - noe som får henne til å utsette forlovelsen med barndomsvennen Sang-hyuk. Men Yoo-jin vet ikke at Min-hyung nå har et forhold til hennes tidligere konkurrent Chae-rin (spilt av Park Sol-mi) og historiens handling tykner ytterligere, når Yoo-jins interiørdesign-firma blir tildelt et viktig prosjekt av Min-hyungs arkitekt-firma. I denne forbindelse blir Yoo-jin nødt til å samarbeide tett med Min-hyung.

Rolleliste
----------

| Skuespiller | Rolle |
| --- | --- |
| Bae Yong-joon | Kang Joon-sang / Lee Min-hyung |
| Choi Ji-woo | Jeong Yoo-jin |
|

Referanser
----------

1. ↑   (på en) *Internet Movie Database*, IMDb-nummer tt0395057, Wikidata Q37312,
2. ↑  «Remembering ‘Winter Sonata,’ the start of hallyu». Arkivert fra originalen 21. oktober 2020. Besøkt 11. januar 2022.

Eksterne lenker
---------------

* (en) *Winter Sonata* på Internet Movie Database Rediger på Wikidata

* (en) *Winter Sonata* på The Movie Database – TV Rediger på Wikidata
**Karel Vohralík** (født 22. februar 1945 i Pardubice, død 17. oktober 1998 i Pardubice) var en tsjekkoslovakisk ishockeyspiller som deltok i de olympiske vinterleker 1972 i Sapporo.

Vohralík vant en olympisk bronsemedalje i ishockey under vinter-OL 1972 i Sapporo. Han var med på det tsjekkoslovakiske laget som kom på tredjeplass i turneringen bak Sovjetunionen og USA. Det var elleve lag som deltok. Det ble spilt en kvalifiseringsrunde der de fem vinnerne sammen med regjerende verdensmester Sovjetunionen ble kvalifisert for A-gruppen. Tsjekkoslovakia møtte Japan i kvalifiseringen, de vant med 8-2. Deretter ble det ble spilt en enkeltserie der alle lagene møttes en gang. Sovjetunionen vant serien med ti poeng foran USA og Tsjekkoslovakia med seks poeng. Tsjekkoslovakia hadde bedre målforskjell enn USA men de tapte kampen mot USA med 1-5, derfor kom USA foran i slutt-tabellen. Vohralík spilte alle seks kampene, inklusive kvalifiseringskampen, i OL-turneringen.

OL-medaljer
-----------

* 1972 Japans flagg Sapporo - Bronse Bronse i ishockey Tsjekkoslovakias flagg Tsjekkoslovakia

VM-medaljer
-----------

* 1973 Sovjetunionens flagg Moskva - Bronse Bronse i ishockey Tsjekkoslovakias flagg Tsjekkoslovakia

Referanser
----------

1. 1 2   Elite Prospects, Eliteprospects.com spiller-ID 207160, besøkt 14. september 2020[Hentet fra Wikidata]

Eksterne lenker
---------------

* (en) Karel Vohralík – Olympics.com Rediger på Wikidata

* (en) Karel Vohralík – Olympic.org Rediger på Wikidata

* (en) Karel Vohralík – Olympedia Rediger på Wikidata

* (en) Karel Vohralík – Sports-Reference (OL-resultater – arkivert) Rediger på Wikidata

* (cz) Karel Vohralík – Tsjekkias olympiske komité Rediger på Wikidata

* (en) Karel Vohralík – Eliteprospects.com Rediger på Wikidata
**David E. Martin** er en finansanalytiker og selvhjelpsinstruktør fra USA.

Martin etablerte i 1998 selskapet M-CAM som har spesialisert seg på finansiell analyse av patenter.

I 2011 ga Martin ut boken *Coup D'Twelve: The Enterprise That Bought the Presidency* hvor han hevdet at terrorangrepet 11. september 2001 og miltbrannangrepene samme år var iscenesatte hendelser av personer med en skjult agenda om å kontrollere amerikansk politikk og økonomi.

I 2020 fikk David Martin oppmerksomhet etter å ha fremmet en rekke kontroversielle påstander om Covid-19, herunder at viruset var patentbeskyttet av CDC, og at pandemien var planlagt og iscenesatt av blant andre Bill Gates, legemiddelselskaper og teknologiselskaper. Han har senere også uttalt at coronavaksinen ikke er en vaksine, men et verktøy for å gjøre folk syke.

Referanser
----------

1. 1 2  «New ‘Plandemic’ Video Peddles Misinformation, Conspiracies». *FactCheck.org*. 21. august 2020.
2. ↑  «M.CAM, Inc.». OpenGovUS.
3. ↑  «Coup d’Twelve – The Revelations of Dr. David E. Martin». *Indybay*. 14. desember 2011.
4. ↑  «Susanne Heart går fullblods konspi». *Saksynt*. 13. juli 2021.
5. ↑  «Fact check: The mRNA coronavirus vaccine is a vaccine, and it is designed to prevent illness». *Reuters*. 22. februar 2021.
Områder avstått til Sovjetunionen. Porkala ble returnert i 1956.
**Karelen-spørsmålet** eller **spørsmålet om Karelen** (finsk: *Karjala-kysymys*) er en debatt i finsk politikk om Finland skal prøve å få tilbake områdene i det karelske neset og andre territorier som ble annektert av Sovjetunionen etter vinterkrigen og den finske fortsettelseskrigen. Selv om navnet omhandler Karelen inkluderer også debatten andre områder annektert av Sovjetunionen, som Petsamo, deler av Salla og Kuusamo, og de fire øyene i Finskebukta. Spørsmålet om Karelen er en offentlig debatt heller enn en politisk sak, da ingen store politiske partier støtter ideen.

Finsk Karelen var den rikeste og det mest befolkede delen av Karelen da det ble avstått til Sovjetunionen, og det viktige handelssentret Viipuri (Vyborg i dag) lå på det karelske neset.
Den russiske presidenten Boris Jeltsin skal i 1991 ha tilbudt Finland å kjøpe tilbake Karelen for å gjøre opp for urett begått etter andre verdenskrig, men dette bestrides i dag. I dag er det ikke flertall i Finland for å forsøke å få tilbake territoriene, men støttegrupper skapt for de hundretusener som ble evakuert fra neset under krigen fortsetter å opprettholde bånd til området.

Se også
-------

* Vinterkrigen
* Finlands historie

Referanser
----------

1. ↑  Goplen, Ådne. (2017, 17. januar). Karelens historie. I Store norske leksikon. Hentet 17. oktober 2017 fra .
2. ↑
3. ↑
**Ragnar Fagereng** (født 25. desember 1944) er en norsk jurist og embedsmann. Han ble cand. jur. ved Universitetet i Oslo i 1969 og har vært rådmann i Meløy, Lillehammer, Stavanger og Bergen. I 1998 ble han administrerende direktør for Norges Handelshøyskole. Han er også styreleder i Bibsys.

Fagereng-saken
--------------

Fagereng ble rikskjent gjennom den såkalte Fagereng-saken, der han og hans kone ble etterforsket for forsikringssvindel og falske anmeldelser. Ekteparet ble dømt i byretten, men Ragnar Fagereng ble frikjent i lagmannsretten. Hans kone ble derimot dømt og måtte sone fengselsstraff. Fagereng måtte som følge av saken også gå av som rådmann. Saken fikk også konsekvenser for Bergens politimester Rolf B. Wegner, som blandet seg inn i saken til fordel for Fagereng. Det ble påstått at det var en «skjult forbindelse» mellom Fagereng og Wegner, og Wegner ble etterforsket av det særskilte etterforskningsorganet for politisaker. 

I 2006 stod en tidligere torpedo frem og fortalte at han hadde terrorisert ekteparet Fagereng på 90-tallet gjennom å drive med hærverk mot deres bolig, og lurt politiet til å etterforske dem for forsikringssvindel og falske anmeldelser. *Bergensavisen* mente å vite at oppdragsgiveren var en person som var misfornøyd med Ragnar Fagerengs restriktive holdning til å dele ut kommunale skjenkebevillinger.

I 2010 ble Fagereng-saken besluttet gjenopptatt av Gjenopptagelseskommisjonen. I Agder lagmannsrett ble Anne-Grete Fagereng i 2011 frikjent på alle punkter, og i et forlik med Justisdepartementet i 2014 ble hun tilkjent over 3 millioner kroner i erstatning for justismordet.

Referanser
----------

1. ↑  «Mistenkt for grov inkompetanse» Bergensavisen
2. ↑
3. ↑   Fagereng får oppreisning fra staten, *Fædrelandsvennen*, 4. mars 2014 s. 17
***Ozzy og Drix*** er en amerikansk animert TV-serie for barn som gikk på Cartoon Network fra 2002 til 2004.

Handling
--------

Handlingen i *Ozzy og Drix* finner sted i en 13 år gammel gutt, kalt Hector, sin kropp som Ozzy og Drix bor i og beskytter.

Rollefigurer
------------

* **Osmosis** «**Ozzy**» **Jones**

Ozzy Jones er et blodlegeme i kroppen til Hector. Ozzy og Drix pleier å fange skumle bakterier som for eksempel Streckfinger eller Gjørmemannen. Han havner alltid i trøbbel.

* **Drixobensometaphedrian** «**Drix**»

Drix er en forkjølelsespille som er den beste vennen et blodlegeme kan ha. I episoden «Det er et høyt liv» blir det avslørt at han er veldig tung og stor. Han skyter forkjølelsesmiddel på bakteriene. Drix har et veldig stort ønske om å få føtter. Han er også veldig redd for trange åpninger. Drix har en tante som heter Histamine.

* **Maria**

Maria er politidame som er veldig forelsket i Drix. Hun har en storebror som hun hater.

* **Borgermester Pål Kvikkas**

Pål Kvikkas er borgermesteren i Hector, og han er bare ti år gammel. Hver gang han er sur roper han på Ozzy.

* **Hector**

Hector er en 13 år gammel gutt som alltid finner på rampesreker som fører til husarrest. Han går på ungdomsskole.

* **Tarjei**

Tarjei er Hectors største venn og fiende. Han får alltid Hector i trøbbel.

* **Kristine**

Kristine er skolens søteste jente, og Hector er veldig forelsket i henne.

Eksterne lenker
---------------

* Offisielt nettsted Rediger på Wikidata
* (en) *Ozzy og Drix* på Internet Movie Database Rediger på Wikidata

* (en) *Ozzy og Drix* på The Movie Database – TV Rediger på Wikidata
* *Ozzy og Drix* hos TV.com
**«I Saw Mommy Kissing Santa Claus»** er en amerikansk julesang med melodi og tekst av Tommie Connor. Den ble opprinnelig spilt inn på plate av barnestjernen Jimmy Boyd.

Sangen ble bestilt av Neiman Marcus til å promotere varemagasinets julekort. Det inneholdt en originalskisse av kunstneren Perry Barlow, som tegnet for The New Yorker i flere tiår.

Sangen beskriver en scene hvor et barn smøg seg ned fra soveværelset og så sin mor kysse julenissen (formodentlig faren i julenissekostyme).

Boyds plate ble forbudt av den romersk-katolske kirken i Boston da den ble utgitt på grunn av at den blandet kyssing med jul og bortså fra den kjensgjerningen at mistelteinen, som mange par kysser under, tradisjonelt henger i mange hjem i julehøytiden. Boyd, 13 år gammel, ble fotografert da han møtte erkebiskopen for å forklare sangen. Etter møtet ble forbudet hevet.

Coverversjoner
--------------

Populære versjoner av sangen ble spilt inn på plate av Molly Bee, The Jackson Five og The Ronettes. The Cheetah Girls, Rica Fukami, John Mellencamp og the Secret Chiefs 3 har også spilt den inn på plate. Det Svenske bandet Onkel Kånkel spilte inn en parodiversjon i punke-stil med endret tekst og tittelen "Jag såg tomten suga pappa".

Norsk versjon
-------------

Philip A. Kruse har skrevet en norsk tekst. På norsk bærer den tittelen «Jeg så mamma kysse nissen».

### Innspilling

* Ellen Nikolaysen. Utgitt på LP-platen *Jul med Ellen og Hans Petter* (Flower ABM 467) i 1976.
* Wenche Myhre spilte inn sangen og ga den ut på albumet *Wenches jul* i 1991.

Listeplasseringer
-----------------

Originalinnspillingen med Jimmy Boyd nådde førsteplassen på Billboard Best Sellers In Stores-listen i 1952 og førsteplassen på Cash Box Best Selling Records-listen 3. januar 1953.

Referanser
----------

1. ↑  «The Top 40 Christmas Oldies songs – – # 35». Arkivert fra originalen 18. desember 2016. Besøkt 20. juli 2010.
2. ↑  Ellen Nikolaysen og Hans Petter Hansen: *Jul med Ellen og Hans Petter* (Flower ABM 467, LP, 1976)
**Xiaowan-demningen** er en demning under utbygging i elven Lanchang (Mekong) i provinsen Yunnan i Kina. Demningen får en installert vannkraftkapasitet på 4 200 MW fordelt på 6 x 700 MW generatorer, som gjør den til en av verdens 10. kraftigste vannkraftverk. 

Det blir en buedam og høyden som planlegges oppgis fra 258 til 292 meter, og blir blant de ti høyeste i verden.

Uybyggingen startet 1, januar 2002, og skal etter planene være ferdigstilt i desember 2012.

De store demningene i elven (Mekong) på kinesisk side er Xiaowan (4 200 MW, ferdig 2010), Nuozhadu (5 850 MW, ferdig 2015), Jinghong-demningen (1 750 MW, ferdig 2008), Manwan (1 750 MW, ferdig 1995), Dachaoshan (1 350 MW, ferdig 2003), og Gongguoqiao (750 MW, ferdig 2012).

Se også
-------

* Liste over verdens største vannkraftverk

Referanser
----------

1. ↑  Hydroelectricity – New World Encyclopedia. Besøkt 23. juli 2010.
2. ↑  *The World Almanac 2008*, side 741.
3. ↑  Hydroelectricity – New World Encyclopedia. Besøkt 23. juli 2010.

Eksterne lenker
---------------

* China's highest arch dams – China Comittee on Large Dams (Chincold). Besøkt 10. januar 2012.


| * v
* d
* r
Demninger i Mekong |
| --- |
|  Wunonglong **·** Lidi **·** Huangdeng **·** Miaowei **·** Gongguoqiao **·** Xiaowan **·** Manwan **·** Dachaoshan **·** Nuozhadu **·** Jinghong **·**  Xayaburi |
**Carl Gustaf von Rosen** (født 19. august 1909 i Helgesta i Sverige, død 13. juli 1977 i Etiopia) var en svensk greve, flyver, grunnlegger av det etiopiske flyvåpenet under Haile Selassie, hjelpeflyver i Afrika i 1950- og 1960-årene og en av pionerene i svensk luftfart.

Liv og virke
------------

### Bakgrunn

Han var sønn til grev Eric von Rosen (1879–1948) og Mary Fock (1869–1967). Faren var forsker og etnograf. Carl Gustafs tante var Carin Göring, gift med Hermann Göring, hans ene bror var maleren, grafikeren og forfatteren Bjørn von Rosen (1905–1989). Han var først gift med Mille Wijmark, så med Hanny Krijgsman og til slutt med Gunvor Lilian Martin.

### Flyver

Carl Gustav von Rosen tilegnet seg flyvesertifikat i 1929 og drev etter det med flyoppvisninger. Etter å ha hørt en forelesning av Gunnar Agge i 1939 om konflikten mellom Italia og Etiopia, tilbød han seg og sitt fly til tjeneste som sambands- og ambulansefly for Røde Kors i Etiopia. Han fikk i stedet for kommandoen over keiser Haile Selassies personlige fly, som hadde større kapasitet som luftambulanse. Da andre verdenskrig brøt ut fløy han som pilot i KLM. Etter krigsutbruddet søkte han seg inn i britiske RAF, men ble avslått på grunn av slektskapet med Hermann Göring.

Von Rosen søkte seg da til Finland, hvor han ved hjelp av en DC-2 han hadde lånt av KLM, utførte bombeoppdrag mot sovjetiske styrker. Etter krigen ble han forespurt av Haile Selassie om han kunne bygge opp det etiopiske flyvåpenet. Under Biafrakrigen fløy von Rosen hjelpesendinger, men han skapte også et lite flyvåpen med små MFI-9 Militrainer sportsfly. Etter eksport til Frankrike ble flyene modifisert for å bære raketter, og fløy deretter over til Afrika for å delta i konflikten.

Innsatsen i Biafra ble ganske framgangsrik, og det lille biafriske flyvåpenet ødela nigerianske kampfly og hindret derfor flyangrep mot militære og spesielt sivile mål i Biafra. I perioden 1975 til 1977 drev von Rosen flyslipp av mat i utilgjengelige områder i Etiopia med et antall MFI-17 Supporter. Han ble tildelt KSAKs gullmedalje med vinger i 1947.

Carl Gustaf von Rosen ble drept under et overraskende geriljaangrep 13. juli 1977 nær Gode i den omstridte etiopiske provinsen Ogaden.

Referanser
----------

1. 1 2   Svenskt biografiskt lexikon, «Carl Gustaf E Rosen, von», Svensk biografisk leksikon-ID 6863[Hentet fra Wikidata]
2. 1 2   Autorités BnF, BNF-ID 167564103[Hentet fra Wikidata]

Kilder
------

* Herrmanns, Ralph. *Carl Gustaf von Rosen* (1975) ISBN 91-46-12370-9; også 1977
* *Svenskt biografiskt lexikon* (SBL)

Eksterne lenker
---------------

* Carl Gustaf von Rosens biografi

Portal: Sverige

|  |  |
| --- | --- |
| Oppslagsverk/autoritetsdata | Store Danske Encyklopædi **·** Svenskt biografiskt lexikon **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA
 |
**Taylor Timothy Twellman** (født 29. februar 1980) er en amerikansk fotballspiller. Twellman spiller spiss i MLS-klubben New England Revolution. Twellman kan helt klart omtales som en målfarlig spiss. I løpet av seks år har Twellman spilt 177 kamper for New England, og skåret hele 168 mål. Taylor Timothy gikk i 2000 til den tyske 2. Bundesliga-klubben 1860 München. Ettersom han kun fikk spille for B-laget og aldri fikk noen kamper for A-laget valgte han i slutten av 2001 å signere for hans nåværende klubb.

Spissen har siden 2002 vært fast inventar på det amerikanske landslaget, og han har rukket å få med seg 29 kamper. Han har kun skåret 6 mål på landslaget. Siste overgangsvindu (januar 2008) ramlet det inn et bud på spissen. Det var den engelske Championship-klubben Preston North End (David Beckhams utlånklubb) som kom med budet, som var på rundt 2.5 millioner dollar. New England Revolution takket nei, og spissen ble værende.

Også i Norge har Twellman vært ønsket. Odd Grenland la inn et bud på én million dollar i januar 2007. Rundt samme periode bekreftet også Viking FKs sportsdirektør Egil Østenstad at stavangersklubben også ønsket seg amerikaneren.

Referanser
----------

1. ↑   transfermarkt.com, Transfermarkt spiller-ID 38772, besøkt 9. oktober 2017[Hentet fra Wikidata]

Eksterne lenker
---------------

* (en) Taylor Twellman – FIFA Rediger på Wikidata

* (en) Taylor Twellman – Major League Soccer Rediger på Wikidata

* (en) Taylor Twellman – Transfermarkt Rediger på Wikidata

* (en) Taylor Twellman – national-football-teams.com Rediger på Wikidata

* (en) Taylor Twellman – WorldFootball.net Rediger på Wikidata

* (en) Taylor Twellman – FootballDatabase.eu Rediger på Wikidata

* (en) Taylor Twellman – Soccerway Rediger på Wikidata

* (en) Taylor Twellman – FBref Rediger på Wikidata
**Xiao Jing Cheng** (kinesisk: 孝静成皇后博尔吉济特氏,  *Xiao Jing Cheng huanghou*, født 19. juni 1812 i Horqin i dagens Indre Mongolia i Kina, død 21. august 1855 i Beijings gamle keiserlige sommerpalass) var en kinesisk keiserinne, gift med Daoguang-keiseren, mor til Prins Gong og stemor til Xianfeng-keiseren. 

Xiao Jing Cheng
Xiaojing ble født som datter av Hualianga fra Borjigit-klanen og ble gitt som konkubine til Daoguang-keiseren i Den forbudte by mens han ennå var tronfølger. I 1820 ble han keiser. Hun fødte tre sønner og én datter og fikk tittelen «Verdige fru Jing» og senere «keiserlig gemalinne Jing». Da keiserinne Xiao Quan Cheng døde i 1840 ble Xiaojing overhode for keiserens konkubiner og fostermor til tronfølgeren Xianfeng. 

Da Daoguang-keiseren døde og Xianfeng ble keisere i 1850 ble Xianjing, ettersom både den forrige keisers keisarinne og den nye keiserens biologiske mor var døde, i første rang blant den forrige keisers enker, og hun fikk tittelen «Sunne og moderlige keiserlige nådige enkegemalinne». Som hoffets «førstedame» utvalgte hun i 1852 dee nye keiserens hustruer og konkubiner. Blany dem var den nye keiserinne Cian og Cixi. I 1855 ble hun alvorlig syk, og Xianfeng-keiseren gav henne da tittelen enkekeiserinne. Hun døde senere samme år, og fikk posthumt tittelen keiserinne.
Xiaogan (gult) i Hubei
**Xiaogan** (kinesisk: 孝感; pinyin: *Xiàogǎn*) er en by på prefekturnivå i provinsen Hubei i det sentrale Kina. Befolkningen er (2005) på 310 000.[]

Administrative enheter
----------------------

Xiaogan består av ett bydistrikt, tre byfylker og tre fylker:

* Bydistriktet Xiaonan – 孝南区 *Xiàonán Qū* ;
* Byfylket Yingcheng – 应城市 *Yìngchéng Shì* ;
* Byfylket Anlu – 安陆市 *Ānlù Shì* ;
* Byfylket Hanchuan – 汉川市 *Hànchuān Shì* ;
* Fylket Xiaochang – 孝昌县 *Xiàochāng Xiàn* ;
* Fylket Dawu – 大悟县 *Dàwù Xiàn* ;
* Fylket Yunmeng – 云梦县 *Yúnmèng Xiàn*.

Samferdsel
----------

### Jernbane

Beijing-Hongkong høyhastighetsjernbane har stoppested her.

### Vei

Kinas riksvei 107 fører gjennom området. Den løper fra Beijing til Shenzhen (rett ved Hongkong, og er på sin vei innom provinshovedstedene Shijiazhuang, Zhengzhou, Wuhan, Changsha og Guangzhou.

Kinas riksvei 316 løper gjennom området. Den fører fra Fuzhou i Fujian via Nanchang i Jiangxi og Wuhan i Hubei til Lanzhou i Gansu.

Referanser
----------

1. ↑  GeoHive - China, Hubei Arkivert 16. juni 2013 hos Wayback Machine.

Eksterne lenker
---------------

* Offisielt nettsted Rediger på Wikidata

* (en) Xiaogan – kategori av bilder, video eller lyd på Commons Rediger på Wikidata
* Fotos fra *Panoramio*

|  |  |
| --- | --- |
| Oppslagsverk/autoritetsdata | VIAF **·** GeoNames
 |
**Andrés Rivero Agüero** (født 4. februar 1905, død 8. november 1996 i Miami) var den siste personen som ble valgt til president på Cuba før kommunistene tok makten.

Han vokste opp i fattige kår, og lærte seg selv å lese 16 år gammel. Likevel klarte han å fullføre gymnasiet og utdannet seg til jurist ved universitetet i Havanna. Etter å ha blitt valgt inn i bystyret i Santiago de Cuba ble han leder for det liberale partiet, og ble samtidig kjent med Fulgencio Batista. Fra 1940 til 1944 var Rivero landsbruksminister under Batistas første presidentperiode.

Mens Batista oppholdt seg i eksil i USA fra 1944 til 1952 arbeidet Rivero som advokat og skrev politiske kommentarer for flere tidsskrifter. Da Batista kom tilbake til Cuba i 1952 deltok Rivero i organiseringen av Batistas parti. Han støttet Batistas kupp 19. mars 1952, og ble samme år utnevnt til utdannelsesminister på Cuba, en stilling han beholdt til 1958. Rivero ble også valgt til senator fra Pinar del Río i 1954. Mellom 1957 og 1958 var han også statsminister på Cuba.

Rivero gikk av som statsminister i 1958 for å stille til valg som president. Han ble støttet av Batistas parti og tre andre regjeringsvennlige partier. Rivero slo motkandidaten Ramón Grau i valget 3. november 1958. Mange valgte likevel å boikotte valget. Etter valget innledet Rivero samtaler med en rekke ledende cubanske politikere og med den amerikanske ambassadøren Earl E. T. Smith, for å finne en løsning på krisen forårsaket av det pågående opprøret ledet av Fidel Castro. Han planla å kalle sammen en grunnlovgivende forsamling for å gjenopprette et konstitusjonelt styre. Opprøret førte likevel til at han 1. januar 1959 måtte flykte sammen med Batista, og gå i eksil i Den dominikanske republikk.

Rivero slo seg senere ned i USA, der han levde i beskjedne kår.

  


|  |  |
| --- | --- |
| Oppslagsverk/autoritetsdata | VIAF **·** GND
 |
Gule trane-pagoden
Inne i pagoden
**Gule trane-pagoden** (forenklet kinesisk: 黄鹤楼, tradisjonell kinesisk: 黃鶴樓, pinyin: *Huáng Hè Lóu*) er et kunsthistorisk viktig byggverk i Wuhan i provinsen Hubei i Folkerepublikken Kina. 

Pagoden befinner seg på høyden (fjellet) Sheshan midt i bydistriktet Wuchang og ikke langt fra bredden av floden Jangtsekiang. Fjellet kneiser over bybebyggelsen, slik at pagoden er et yndet utsiktspunkt. Nelt nøyaktig ble pagoden reist på en klippe på høyden som heter *Gule trane-klippen* - derav navnet. 

Anlegget går tilbake til året 223, i de tre rikers tid (三國). Det var da en ren trekonstruksjon. Men tårnet ble gjentatte ganger skadet eller helt ødelagt av brann eller fiendlige erobreres skadeverk. Pagoden har således endret fremtoning en rekke ganger. 

Cui Hao (崔颢, 704–754), en fetert dikter under Tangdynastiet (唐朝), besøkte bygningen tidlig på 700-tallet, og skrev det kjente diktet «Huanghe-tårnet». Dermed gjorde han pagoden til Sør-Kinas best kjente byggverk. Også dikteren Li Bai (701–762) skrev dikt om tårnet, og i moderne tid også Mao Zedong (i 1927).

Det nåværende tårnet ble ferdig i 1985, etter design basert på avbildninger fra Qingdynastiets tid (清朝) Byggearbeidene tok fire år. Pagoden har fem etasjer og er 51 meter høyt.

Litteratur
----------

* Wan Jingjun (forenklet kinesisk: 万竞君; pinyin: *Wàn Jìngjūn*) 1982. *Cui Hao Poem Annotations* (forenklet kinesisk: 崔颢诗注; tradisjonell kinesisk: 崔顥詩注; pinyin: *Cuī Hào Shī Zhù*). Shanghai Ancient Books Press (kinesisk: 上海古籍出版社; pinyin: *Shànghǎi Gǔjí Chūbǎnshè*).

Eksterne lenker
---------------

* Offisielt nettsted Rediger på Wikidata

* (en) Yellow Crane Tower – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | GeoNames
 |
**Magnus Samuelsson** (født 21. desember 1969) er en svensk strongman, tidligere vinner av konkurransen Verdens sterkeste mann. Han er også tidligere europamester i håndbak. I en kjent kamp brakk han armen på fribryter Nathan Jones på to plasser.

Magnus som er bonde på heltid, vant «Verdens sterkeste mann» i Marokko i 1998. I tillegg har han fem plasseringer blant de tre beste i denne tevlingen. Han har rekorden for antall finaler i «Verdens sterkeste mann», med sine ti, i perioden 1995 til 2007. I 2001 ble han den første vinneren av Verdens sterkeste mann serien. Han er også en av kun fem i verden som har klart nivå fire av Captains of Crush under offisielt tilsyn. Magnus er kjent for sin enorme armstyrke, som har gitt han kallenavnet "The King of the Stones", på grunn av sin mangeårige dominans av øvelsen «McGlashen Sten».

Rekorder
--------

Han har 50 seirer i internasjonale konkurranser, en rekord ingen andre er i nærheten av.

Profil
------

* Bryst (cm): 147
* Midje (cm): 105
* Biceps (cm): 60
* Høyde (cm): 200
* Vekt (kg): 156
* BMI: 39

Eksterne lenker
---------------

* (en) Magnus Samuelsson – kategori av bilder, video eller lyd på Commons Rediger på Wikidata
* (en) Magnus Samuelsson på Internet Movie Database Rediger på Wikidata

* (sv) Magnus Samuelsson i Svensk Filmdatabas Rediger på Wikidata

* (da) Magnus Samuelsson på Filmdatabasen Rediger på Wikidata

* (en) Magnus Samuelsson hos The Movie Database Rediger på Wikidata
* (en) Magnus bryter håndbakk med Nathan Jones


|  |
| --- |
| **Verdens sterkeste mann** |
| Forrige:**Jouko Ahola** | Første tittel (1998) | Neste:**Jouko Ahola** |

|  |  |
| --- | --- |
| Oppslagsverk/autoritetsdata | VIAF **·** LCCN **·** LIBRIS
 |
**Jacob Thorkelson** (1876–1945) var en norsk-amerikansk politiker. Han var fra 1939 til 1941 innvalgt i Representantenes hus i den amerikanske Kongressen. Han tilhørte Det republikanske parti.

Liv og virke
------------

Han vokste opp i en sjømannsfamilie i Egersund i Rogaland. Han drog selv til sjøs som ung, og i 1892 utvandret han til Amerika og gikk sjømannsskole der. Han ble amerikansk statsborger i 1900.

Han seilte mange år i utenriksfart som både navigatør og styrmann. Under den spansk-amerikanske krigen tjenestegjorde han i flåtereserven i Norfolk.

Han utdannet seg så til lege ved University of Maryland i Baltimore. I 1913 flyttet han til det vestre Montana. Ved siden av legeyrket var han med på flere forretningsforetak, som et plakatfirma og en nudistkoloni.

### Politisk arbeid

I 1938 vant Thorkelson en bitter kongressvalgkamp mot den sittende kongressmannen Jerry J. O'Connell, som tilhørte venstresiden i Det demokratiske parti. Valgkampen ble i det hele tatt preget av mange personangrep. Thorkelson fremstilte seg selv som «en landsens doktor som var uroet over Amerikas politiske, økonomiske og moralske forfall». Han kritiserte New Deal-politikken og mente at folket ble ført bak lyset.

Thorkelson var en glødende antikommunist og amerikansk isolasjonist. Som kongressmann kom han til å videreformidle nazistisk propaganda og kritisere USAs politikk overfor aksemaktene. Han tok sjelden ordet i Kongressen, men brukte Kongressens protokoll til å utbre sine synspunkter. Ikke minst la han for dagen mange antisemittiske forestillinger, og han ville nekte jødiske flyktninger fra Europa adgang til USA.

I 1940 tapte Thorkelson mot Jeannette Rankin i det republikanske primærvalget. Han prøvde seg senere i primærvalgene som guvernør og senator i 1942 og 1944, men var sjanseløs.

Referanser
----------

1. ↑   Digitalarkivet, «Ministerialbok for Eigersund prestegjeld, Eigersund, Ogna sokn 1866–1878 (1116Q)», besøkt 31. oktober 2022[Hentet fra Wikidata]
2. 1 2   Find a Grave, Find a Grave 7124588, besøkt 9. oktober 2017[Hentet fra Wikidata]
3. 1 2 3 4 5 6 7 8 9  Strømmen, Øyvind (14. februar 2017). «Kongress-villmannen «Tork» frå Egersund strødde rundt seg med konspirasjonsteoriar». *Stavanger Aftenblad*. Besøkt 31. oktober 2022.  (Abonnement påkrevet)
4. ↑  «Jacob Thorkelson, Ex-Representative». *The New York Times* **(engelsk)**: 21. 21. november 1945.
5. 1 2  Shapiro, Edward S. (1984). «The Approach of War: Congressional Isolationism and Anti-Semitism, 1939–1941». *American Jewish History*. 74 (1): 56–58.
6. ↑  «Comes the Revolution». *Time* **(engelsk)**. 30. oktober 1939. Besøkt 31. oktober 2022.
7. ↑  Morrison, John og Morrison, Catherine Wright (2003). *Mavericks: The Lives and Battles of Montana's Political Legends*. Montana Historical Society. s. 188. ISBN 0-917298-93-4. CS1-vedlikehold: Flere navn: forfatterliste (link)

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** US Congress
 |
Flammeblåser
**Flammeblåsing** er en kunst som omhandler å skape en ildkule ved å blåse brennbar væske på en åpen flamme. Flammen holdes vanligvis en armlengde borte fra ansiktet, og utblåsningen må være kraftig og skyete. Kunsten hadde sin opprinnelse i India.

Risiko
------

Selv om flammeblåsing ikke skal være særlig vanskelig å lære, blir det betraktet som den farligste av alle ildkunster, og ikke kun på grunn av risikoen for å bli brent. For å senke risikoen, må flammeblåsere unngå eksplosiv væske, som alkohol, sprit-basert væske og petrokjemikalier. Den vanlige væsken som bruker er ren lampe-olje, eller Pyrofluid.

Vindretning er ekstremt viktig hvis man skal blåse flammer. Artister avgjør vanligvis vindens retning ved å se på flammen. Hvis flammen ikke beveger seg i en bestemt retning, er det relativt trygt å blåse. Hvis flammen derimot beveger seg i en bestemt retning, er det farlig å blåse den motsatte veien. 

Artister har som oftest en klut eller tøybit for å tørke bort væsken fra munn og ansikt. Artister med ansiktshår må være ekstra forsiktige, ettersom hår lett tar fyr. Mange artister velger å bruke vernebriller mens de blåser, for å beskytte øynene både mot væske og selve flammen. Klesplagg av polyester bør unngåes, siden dette lett smelter. Også klesplagg av 100% bomull bør unngåes, siden dette lett tar fyr. 

Selv gjennomført korrekt, kan artister bli utsatt for:

* Dødsfall
* Alvorlige brannskader
* Kreft
* Tannproblemer
* Magesår
* Vevskader
* Forgiftning
* Kjemisk lungebetennelse
* Akutt respirasjonssvikt
* Hodepine og svimmelhet
* Kvalme, diarè, oppkast og magesmerter
* Tørrhoste
**Thomas Miller** (født 30. juni 1890 i Motherwell, død 3. september 1958) var en skotsk fotballspiller.

Miller spilte for Larkhall Hearts, Third Lanark AC, Lanark United og Hamilton Academical FC før manager i Liverpool, Tom Watson, kjøpte ham for £400 i 1912.
Han var med og spilte i FA-cupfinalen 1914, men Liverpool tapte 0–1 mot Burnley. Karrieren ble avbrutt i fire år på grunn av første verdenskrig før han igjen kom tilbake til Liverpool. 

Han forlot Liverpool til fordel for rivalen Manchester United for £2000, som den gang var det meste United hadde betalt for en spiller. Da hadde han spilt 146 kamper og scora 56 mål for Liverpool.

Han spilte en sesong i Manchester United og spilte 27 kamper og scora åtte mål. Deretter ble han solgt til Heart of Midlothian FC i Skottland. Han spilte senere også for Torquay United og Raith Rovers FC.

Han spilte tre landskamper for Skottland.

Referanser
----------

1. ↑   www.lfchistory.net, besøkt 11. desember 2016[Hentet fra Wikidata]

Eksterne lenker
---------------

* (en) Tom Miller – national-football-teams.com Rediger på Wikidata

* (en) Tom Miller – EU-Football.info Rediger på Wikidata
**Ponta do Pico** er en stratovulkan og det høyeste punktet på øya Pico i Asorene. Med en høyde på 2 351 meter over havet er det også det høyeste punktet i Portugal og på Den midtatlantiske ryggen. Pico er mer enn dobbelt så høy som andre fjell i Asorene.

Pico Alto er et rundt krater med en diameter på rundt 500 meter og et dyp på 30 meter som ligger på toppen av vulkanen. Piquinho (Pico Pequeno) er en liten vulkankjegle som stiger 70 meter opp og danner den egentlige toppen av fjellet. Utbrudd fra Pico i historisk tid har skjedd fra ventiler i fjellsiden av vulkanen og ikke fra selve krateret på toppen. I 1562–1564 var det et utbrudd på sørøstsiden av fjellet som produserte lavastrømmer som nådde sjøen. Et annet utbrudd i fjellsiden i 1718 gjorde det samme. Det siste utbruddet vi kjenner til skjedde i desember 1720. 

Det går turstier til toppen av fjellet, en tur som tar to til fire timer fra bunnen av fjellet.

Eksterne lenker
---------------

* Informasjon om fjellet
* Pico - A Ilha Montanha Atlantica - Bilder fra Flickr
* Bildegalleri

|  |  |
| --- | --- |
| Oppslagsverk/autoritetsdata | Encyclopædia Britannica **·** GeoNames
 |